57. ΑΠΟΦΑΣΙΣ ΥΠΟΥΡΓΟΥ ΕΘΝ. ΑΜΥΝΗΣ Αριθ. Φ. 670/5/215301 της 10/30 Ιαν.  1976 (ΦΕΚ Β΄ 118) Περί οργανώσεως Γραφείων Π.Σ.Ε.Α. εις Οργανισμούς και Επιχειρήσεις αρμοδιότητος Υπουργείου Εμπορίου. Έχοντες υπ’ όψει: α)Τας διατάξεις του Ν.Δ. 17/1974 άρθρ. 12 «περί Πολιτικής Σχεδιάσεως Εκτάκτου Ανάγκης». (Αντί για τη σελ. 749(δ) Σελ. 749(ε) Τεύχος 1423 Σελ. 49 β)Τας διατάξεις του Ν.Δ. 107/73 άρθρ. 6 «περί χορηγήσεως Αναστολών Κατατάξεως εις Εφέδρους εν Επιστρατεύσει». γ)Το υπ’ αριθ. 1/24.2.75 Πρακτικόν του Συμβουλίου Αναστολών Κατατάξεως. δ)Την από 10.11.75 πρότασιν του Υπουργείου Εμπορίου, αποφασίζομεν: 1.Συνιστώμεν Γραφεία Πολιτικής Σχεδιάσεως Εκτάκτου Ανάγκης (ΠΣΕΑ), εις τους κάτωθι Οργανισμούς και Επιχειρήσεις αρμοδιότητος Υπουργείου Εμπορίου περιληφθέντας εις τους Πίνακας Α΄ Κατηγορίας υπό του Συμβουλίου Αναστολών Κατατάξεως: α.Εθνικόν Οργανισμόν Καπνού-Αθήναι. β.Εθνικήν Τράπεζαν της Ελλάδος – Αθήναι. γ.Εθνικήν Κτηματικήν Τράπεζαν της Ελλάδος – Αθήναι. δ.Εμπορικήν Τράπεζαν της Ελλάδος –Αθήναι. ε.Προνομιούχον Α.Ε. Γενικών Αποθηκών Ελλάδος (ΠΑΕΓΑΕ) – Αθήναι. ζ.Κεντρικήν Συνεταιριστικήν Ένωσιν Ελαιοπαραγωγών Ελλάδος «Ελαιουργική»–Αθήναι. η.Κεντρικήν Υπηρεσίαν Διαχειρίσεως Εγχωρίων Προϊόντων (ΚΥΔΕΠ)-Αθήναι. 2.Τα συνιστώμενα Γραφεία Π.Σ.Ε.Α. των ανωτέρω Οργανισμών υποχρεούνται εις τον χειρισμόν θεμάτων Πολιτικής Σχεδιάσεως Εκτάκτου Ανάγκης επί τη βάσει των αποφάσεων και οδηγιών του εποπτεύοντος Υπουργείου Εμπορίου, ίνα καταστή δυνατή η αποτελεσματική συμβολή των, εις την αντιμετώπισιν εκτάκτων αναγκών εν ειρήνη και πολέμω. Η ισχύς της παρούσης άρχεται από της δημοσιεύσεως εις την Εφημερίδα της Κυβερνήσεως. 